จงจับใจความบทความนี้
คำพิพากษาฎีกาที่ 2915/2554 ----- โจทก์และโจทก์ร่วมมีแต่คำซัดทอดของจำเลยที่ 1 ที่ 3 ที่ 4 และ ส. คำซัดทอดดังกล่าวเป็นเพียงพยานบอกเล่าซึ่งมีน้ำหนักให้รับฟังได้น้อย เช่นเดียวกับบันทึกคำให้การของจำเลย...ที่ 2 ซึ่งจำเลยที่ 2 นำสืบปฏิเสธว่า ที่ให้การเช่นนั้นเกิดจากการชี้นำของเจ้าพนักงานตำรวจโดยบอกว่าจะกันไว้เป็นพยาน อันเป็นการนำสืบว่าโจทก์และโจทก์ร่วมได้พยานหลักฐานชิ้นนี้ด้วยการจูงใจ มีคำมั่นสัญญา ไม่เป็นการให้การด้วยความสมัครใจ รับฟังไม่ได้ แต่แม้จะรับฟังได้หรือไม่ บันทึกคำให้การดังกล่าวก็เป็นเพียงพยานบอกเล่ามีน้ำหนักให้รับฟังได้น้อยเช่นกัน

เมื่อพยานหลักฐานของโจทก์และโจทก์ร่วมไม่อาจนำสืบพิสูจน์ให้รับฟังได้ว่าจำเลยที่ 2 มีส่วนเกี่ยวข้องอย่างหนึ่งอย่างใด อันจะเป็นข้อเท็จจริงแวดล้อมที่ทำให้น่าเชื่อว่าจำเลยที่ 2 มีส่วนร่วมกระทำความผิดด้วยแล้ว พยานหลักฐานอื่นของโจทก์และโจทก์ร่วมเท่าที่นำสืบมาจึงเป็นเพียงพยานบอกเล่า ไม่เพียงพอที่จะรับฟังลงโทษจำเลยที่ 2 ได้ตาม ป.วิ.อ. มาตรา 226/3 วรรคสอง กรณียังมีความสงสัยตามสมควรว่าจำเลยที่ 2 ได้กระทำความผิดหรือไม่ ต้องยกประโยชน์แห่งความสงสัยนั้นให้จำเลยที่ 2 ตาม ป.วิ.อ. มาตรา 227 วรรคสอง และต้องยกประโยชน์ให้แก่จำเลยที่ 2 ในความผิดฐานร่วมกันพาอาวุธปืนโดยไม่ได้รับใบอนุญาต ที่ต้องห้ามฎีกาในปัญหาข้อเท็จจริงด้วยเพราะเป็นข้อเท็จจริงอันเดียวเกี่ยวพันกันตาม ป.วิ.อ. มาตรา 185 ประกอบมาตรา 215 และมาตรา 225
1. โจทก์และโจทก์ร่วมมีแต่คำซัดทอดของจำเลยที่ 1 , 3 , 4 และ ส. ซึ่งเป็นพยานบอกเล่าที่มีน้ำหนักน้อย เช่นเดียวกับบันทึกคำให้การของจำเลยที่ 2 ซึ่งได้กล่าวว่า ที่ให้การเช่นนั้นเกิดจากตำรวจบอกว่าจะกันไว้เป็นพยาน โจทก์ได้หลักฐานชิ้นนี้ด้วยการจูงใจ มีคำมั่นสัญญา ไม่เป็นการให้การด้วยความสมัครใจ จึงรับฟังไม่ได้ หรือรับฟังได้น้อย
2.เมื่อหลักฐานของโจทก์ไม่อาจพิสูจน์ได้ว่าจำเลยที่ 2 มีส่วนร่วมทำความผิดด้วยแล้ว หลักฐานอื่นของโจทก์จึงเป็นเพียงพยานบอกเล่า ไม่เพียงพอที่จะลงโทษจำเลยที่ 2 ได้ 
3. กรณียังสงสัยว่าจำเลยที่ 2 ได้ทำความผิดหรือไม่ ต้องยกความสงสัยให้จำเลยที่ 2 และต้องยกประโยชน์ให้จำเลยที่ 2 ในความผิดฐานร่วมกันพาอาวุธปืนโดยไม่ได้รับใบอนุญาตด้วยเพราะเป็นข้อเท็จจริงที่เกี่ยวพันกัน
5.ประมวลกฎหมายวิธีพิจาณาความอาญา(วิอาญา),72.คำพิพากษาศาลฎีกา,26.กฎหมายสิทธิมนุษยชน